Diari Oficial de la Generalitat Valenciana


Sumari del DOGV 4246, del 10-05-2002 (2002/4698)

Informació pública de la modificació puntual de les normes subsidiàries de planejament municipal homologades.
-------------------------------------------------------------------------------------------------------------

### Dades del document

Número de DOGV
:   4246

Data del DOGV
:   10-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4698


Organisme emissor
:   Ajuntament de Ròtova

Tipus de document
:   Anunci

Informació pública de la modificació puntual de les normes subsidiàries de planejament municipal homologades. [2002/M4698]
  
El plenari de l'ajuntament, en la sessió celebrada el dia 30 de gener de 2002, va acordar sotmetre a informació pública, per un termini d'un mes, les següents modificacions puntuals de les normes subsidiàries de planejament municipal homologades.
  
1. Modificació de l'ús dotacional de las antigues escoles anomenades Francisco Franco, situades en el carrer del Comte Ròtova, número 2, del municipi de Rótova, la desafectació de les quals ha sigut autoritzada per Resolució del director general de Cultura i Educació, de 29 de maig de 1996, passa a requalificar-se com a equipament assistencial (T.D.), de servei assistencial i de benestar social.
  
2. Reclassificació de sòl no urbanitzable, junt a la dotació de l'equipament escolar que passa a constituir l'àmbit d'un sector.
  
3. Reclassificació de sòl no urbanitzable front a l'actual poliesportiu municipal que passa a constituir equipaments.
  
4. Reclassificació de sòl no urbanitzable comprés entre les unitats d'actuació número 1 i número 3, que passen a constituir espai ambiental
  
5. Modificació de l'article 4.8.1.2. paràgraf 3, quant al dimensionament de la parcel·la mínima, que se substitueix per aquella que reunint els requisits establerts per la norma urbanística, tinga l'extensió necessària que permeta l'edificació en funció dels usos assignats pel pla. S'evita amb això porcions residuals de parcel·les i expedients de regularització de la configuració de les parcel·les.
  
6. Modificació de l'article 4.3.3.8. paràgraf 6, quant a la tipologia edificatòria, permetent l'edificació aïllada, i els estudis de detall per illes de cases completes. S'aconsegueix amb això l'adaptació de la normativa urbanística, tal i com ho està en els municipis de la zona a las demandes del mercat, que tendeixen a la construcció de vivendes aïllades o reculades.
  
7. Modificació de l'article 7.2 paràgraf 2, quant a reculades, permetent-los en determinades condicions. S'aconsegueix amb això l'adaptació de la normativa urbanística, tal i com ho està en els municipis de la zona a las demandes del mercat, que tendeixen a la construcció de vivendes aïllades o reculades.
  
8. Modificació de l'article 7.1 paràgraf 2 i article 7.1.3.5. paràgraf 9, quant a mesurament d'altures
  
9. Canvi d'ubicació d'una porció de la zona verda en la partida Pileta, enfront del poliesportiu municipal, en la zona confrontant amb el camí Pileta, per a agregar-la a esta, sense canviar la seua superfície total, i possibilitar la creació d'una xarxa viària al desembocar en ella el pont que creua el riu.
  
Cosa que es publica per al general coneixement, conforme al que disposa l'article 38 i concordants de la Llei 6/1994, de la Generalitat Valenciana, Reguladora de l'Activitat Urbanística, significant que durant l'esmentat termini d'un mes, que es comptarà a partir de la data de la publicació d'este edicte en el Diari Oficial de la Generalitat Valenciana, es podrà examinar l'expedient en la secretaria de l'ajuntament, de les 10.00 a les 14.00 hores, així com formular al·legacions oportunes.